b'\n_START_ARTICLE_\nO povodnem mo\xc5\xbeu (Majciger)\n_START_PARAGRAPH_\nO povodnem mo\xc5\xbeu je slovenska ljudska pravljica. Zapisal jo je Ivan Majciger. Objavljena pa je bila v zbirki Slovenske narodne pravljice kjer je vse pravljice zbral in uredil Alojzij Bolhar. Prvi natis te knjige je bil leta 1952, leta 2004 pa je iz\xc5\xa1el \xc5\xbee 13 natis.\n_START_SECTION_\nVsebina\n_START_PARAGRAPH_\nPravljica govori o neki mati, ki je imela dva sina in h\xc4\x8derko. Sina gresta nekega dne na polje orat in naro\xc4\x8dita materi, naj jima sestra prinese kosilo na njivo. Sestra je kosilo nesla mimo velike reke na obre\xc5\xbeju katere se vrtelo veliko kolo. Naenkrat se kolo ustavi in velik povodni mo\xc5\xbe se ji prika\xc5\xbee in jo odpelje v povodni grad._NEWLINE_Brata sta nekaj \xc4\x8dasa \xc4\x8dakal na sestro, ker pa je dolgo \xc4\x8dasa ni bilo sta od\xc5\xa1la domov povpra\xc5\xa1at kaj se je zgodilo. Mati se ustra\xc5\xa1i, ko sli\xc5\xa1i, da h\xc4\x8derka ni pri\xc5\xa1la in po\xc5\xa1lje najstarej\xc5\xa1ega sina za njo, kajti bala se je, da se ji je kaj pripetilo pri tistem kolesu kjer se je zgodilo \xc5\xbee marsikaj hudega._NEWLINE_Ko je mladeni\xc4\x8d pri\xc5\xa1el do tistega kolesa na obre\xc5\xbeju reke, je udaril po njem in kolo se je ustavilo in pred njim se je prikazal povodni mo\xc5\xbe. Brat ga je prosil za sestro, vendar ga ta mo\xc5\xbe odpelje v svoj grad ter postavi predenj kola\xc4\x8d bronca in kozarec \xc5\xbevepla ter mu je velel naj ga poje druga\xc4\x8de ga bo spremenil v proso. Ker brat tega ne naredi, je povodni mo\xc5\xbe izpolni kar je rekel in ga raztre\xc5\xa1\xc4\x8dil na proso, sestri pa je rekel naj pobere proso v spomin na svojega brata._NEWLINE_Ker mlaj\xc5\xa1ega brata toliko \xc4\x8das ni bilo domov, mati za njim po\xc5\xa1lje \xc5\xa1e najmlaj\xc5\xa1ega brata. Najmlaj\xc5\xa1i brat stori isto kot je poprej storil njegov starej\xc5\xa1i brat in tako se pred njem tudi pojavi povodni mo\xc5\xbe, ki ga odpelje v svoj stekleni grad in mu naro\xc4\x8di, da mora pojesti dva kola\xc4\x8da bronca in popiti kozarec \xc5\xbevepla ali pa ga bo spremenil v prah. Ker najmlaj\xc5\xa1i sin tega ne stori povodni mo\xc5\xbe naredi, kot je prej rekel, sestri pa re\xc4\x8de naj pomede prah v spomin na njenega mlaj\xc5\xa1ega brata._NEWLINE_Ker ni bilo nobenega otroka nazaj domov, je bila mati \xc5\xbealostna in si je za\xc5\xbeelela \xc5\xa1e enega sina, ki ga je tudi dobila. Ko ta odraste spra\xc5\xa1uje mater zakaj je tako \xc5\xbealostna vendar mu mati ne pove, on pa \xc4\x8duti da nekaj ni prav sej se mu je sanjal, da ima brata in sestro, ki jih je ugrabil povodni mo\xc5\xbe. Ker mu mati ne pove se z zvija\xc4\x8do domisli kako bi od matere izvedel resnico, ki jo potem tudi izve._NEWLINE_Nato gre najmlaj\xc5\xa1i brat iskat svoja brata in sestro. Ko pride do kolesa udari tako mo\xc4\x8dno po njem, da se ustra\xc5\xa1i \xc5\xa1e sam povodni mo\xc5\xbe, ki ga vpra\xc5\xa1a kaj \xc5\xbeeli. Ko mu pove da je pri\xc5\xa1el po brata in sestro mu povodni mo\xc5\xbe naro\xc4\x8di, da mora pojesti tri kola\xc4\x8de bokal in popiti dva kozarca \xc5\xbevepla. Ker to najmlaj\xc5\xa1i brat tudi stori, se pomerita tudi v mo\xc4\x8di. Ker pa je bil povodni mo\xc5\xbe \xc5\xa1ibkej\xc5\xa1i kot najmlaj\xc5\xa1i brat, ga je ta prisilil, da mu je vrnil brat in sestro in da mu je obljubil, da ne bo nikoli ve\xc4\x8d po\xc4\x8del kaj takega. Zato tudi nismo ve\xc4\x8d sli\xc5\xa1ali o povodnem mo\xc5\xbeu, da bi koga ugrabil ali da bi kaj razsajal.\n_START_SECTION_\nStranski liki\n_START_PARAGRAPH_\nNiso tako pomembni najstarej\xc5\xa1i brat, mlaj\xc5\xa1i brat, sestra, mati_NEWLINE_Vsi so brez osebnostnih in zna\xc4\x8dajskih zna\xc4\x8dilnosti in nimajo imena. V prehodu na irealni svet niso nad tem ni\xc4\x8d presene\xc4\x8deni.\n_START_SECTION_\nInterpretacija dela\n_START_PARAGRAPH_\nO povodnem mo\xc5\xbeu je pravljica, saj ima pravlji\xc4\x8dne prvine, kot so trije bratje, ki gredo do povodnega mo\xc5\xbea. Vsakemu se kazen spremeni, oz. pove\xc4\x8da. V pravljici nastopa tudi poseben predmet-kolo, ki je nekak\xc5\xa1na meja med realnim in irrealnim. Tudi mati mora do\xc5\xbeiveti tri razo\xc4\x8daranja, potem najde re\xc5\xa1itev(najmlaj\xc5\xa1i brat) da je lahko spet sre\xc4\x8dna. Ta element nam je lahko tudi kot moralni nauk, da vsega ne bomo dosegli v prvem poizkusu._NEWLINE_Pravljica ima tudi elemente fantasti\xc4\x8dnih pretiravanj, saj \xc4\x8dlovek ne bi mogel zdr\xc5\xbeati pod vodo toliko \xc4\x8dasa brez kisika. Poleg tega se \xc4\x8dlovek ne more spremeniti v prah in proso potem pa spet o\xc5\xbeiveti._NEWLINE_Dogajalni \xc4\x8das in prostor je te\xc5\xbeko dolo\xc4\x8diti(neko\xc4\x8d, ob reki, na polju doma). Napetost se stopnjuje skozi celo zgodbo. Vrh dose\xc5\xbee ko se najmlaj\xc5\xa1i brat pomeri s povodnim mo\xc5\xbeom._NEWLINE_Pripoved se za\xc4\x8dne s sporom s povodnim mo\xc5\xbeem, ki je mo\xc4\x8dnej\xc5\xa1i in zlobnej\xc5\xa1i, vendar na koncu zmaga dobra in \xc5\xa1ibkej\xc5\xa1a oseba._NEWLINE_To pripoved bi lahko na kratko obnovili tudi kot zgodbo o tem kako brat re\xc5\xa1i svoja brat in sestro.'